Diari Oficial de la Generalitat Valenciana


Sumari del DOGV 8345, del 24-07-2018 (2018/7193)

RESOLUCIÓ de 18 de juliol, de la Direcció General d'Investigació, Innovació, Tecnologia i Qualitat, per la qual es concedeixen ajudes destinades a impulsar i gestionar la participació en els programes d'investigació internacionals en matèria de biomedicina, sanitat i salut pública per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7193


Data del document
:   18-07-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 18 de juliol, de la Direcció General d'Investigació, Innovació, Tecnologia i Qualitat, per la qual es concedeixen ajudes destinades a impulsar i gestionar la participació en els programes d'investigació internacionals en matèria de biomedicina, sanitat i salut pública per a l'exercici 2018. [2018/7193]  
Per l'Ordre 2/2016, de 17 de juny, de la Conselleria de Sanitat i Salut Pública (DOGV 7815, 27.06.2016), s'aproven les bases reguladores de les ajudes destinades a finançar accions dirigides a impulsar i gestionar la participació en els programes d'investigació internacionals en matèria de biomedicina, sanitat i salut pública.  
A l'empara d'aquestes bases reguladores, i per Resolució de 28 de febrer de 2018, de la Conselleria de Sanitat Universal i Salut Pública (DOGV 8249, 07.03.2018), es convoquen les esmentades ajudes, dirigides a entitats amb activitat investigadora en l'àmbit de la biomedicina, la sanitat i la salut pública a la Comunitat Valenciana, per a l'exercici 2018.  
Vist que les entitats que es relacionen en els annexos han sol·licitat ajudes per a finançar activitats dirigides a impulsar la seua participació en programes d'investigació internacionals, en els termes previstos en l'ordre i resolució de referència.  
Atesa la normativa d'aplicació general, s'han avaluat els projectes presentats procurant garantir l'eficàcia i eficiència de les actuacions, havent-hi ajustat les possibles ajudes als recursos previstos per a 2018, segons els criteris establits en l'Ordre 2/2016 de les bases reguladores.  
  
Atés que la comissió de valoració ha formulat la proposta de resolució provisional i que ha sigut comunicada a les entitats sol·licitants, a la qual no s'han presentat al·legacions en el termini previst, la proposta passa a ser la definitiva.  
  
Resolc sobre els expedients de sol·licitud d'ajudes presentats:  
  
Primer  
Concedir a les entitats sol·licitants que es relacionen en l'Annex I les ajudes per a finançar accions dirigides a impulsar i gestionar la participació en els programes d'investigació internacionals en matèria de biomedicina, sanitat i salut pública, per a l'exercici 2018, per un import total de tres-cents mil euros (300.000,00 ?) que es finançaran amb càrrec a l'aplicació pressupostària 05.66.20.3290.164.22.0, línia S6667000 dels pressupostos de la Generalitat per a 2018.  
  
Segon  
No concedir a les entitats sol·licitants que es relacionen en l'Annex II les ajudes per a finançar accions dirigides a impulsar i gestionar la participació en els programes d'investigació internacionals.  
  
Tercer  
La forma de pagament de les subvencions concedides s'efectuarà de forma anticipada d'acord amb l'article 44.8 de la Llei 22/2017, de 29 de desembre, de pressupostos de la Generalitat per a l'exercici 2018.  
  
Les entitats beneficiàries de les subvencions tindran de termini fins al 31 de gener de 2019, per a presentar la documentació justificativa de la totalitat de les despeses imputades a la subvenció, que han d'haver sigut realitzades i efectivament abonades durant l'anualitat 2018.  
Cada entitat beneficiària haurà de presentar una memòria d'activitats en la qual es detallarà l'objecte de les despeses efectuades, un certificat de no-concurrència de la despesa amb qualsevol ajuda externa i la justificació econòmica de la despesa, sempre que això siga possible d'acord amb el que s'estableix en la llei de pressupostos per a aquest exercici.  
En l'organització i/o difusió d'esdeveniments que tinguen lloc com a resultat d'una ajuda subvencionada per la Conselleria de Sanitat Universal i Salut Pública, s'haurà de consignar l'origen del seu finançament.  
A partir d'aquest moment, es procedirà a la liquidació de la subvenció, de la qual podrà derivar-se una regularització, que implicarà l'exigència del reintegrament dels imports indegudament percebuts, en el cas que la justificació fóra insuficient.  
  
Quart  
Que es notifique la present resolució a totes les persones interessades, amb l'advertiment que posa fi a la via administrativa i que, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, contra aquesta podrà interposar-se un recurs potestatiu de reposició davant el mateix òrgan que l'ha dictada, en el termini d'un mes, a comptar des de l'endemà del dia de publicació. O bé, directament, un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà del dia de la publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 18 de juliol de 2018.- La directora general d'Investigació, Innovació, Tecnologia i Qualitat (p. d. art. 9 R 28.02.2018, de la Conselleria de Sanitat Universal i Salut Pública; DOGV núm. 8249): Ana María Ávila Peñalver.  
  
  
  
ANNEX I  
Relació d'ajudes concedides  
  
Expedient Entitat CIF Finançament 2018 (?)  
AFI-01/18 Fundació per al Foment de la Investigació Sanitària i Biomèdica de la Comunitat Valenciana (FISABIO) T44683341 44.275,00  
AFI-03/18 Universitat Politècnica de València (UPV) A1077891K 31.298,00  
AFI-04/18 Institut d'Investigació Sanitària la Fe (IIS La Fe) U07686300 59.542,00  
AFI-05/18 Fundació Centre d'Investigació Príncep Felip (FCIPF) F25910988 40.076,00  
AFI-06/18 Fundació Investigació Hospital General Universitari de València (FHGUV) K23248232 30.534,00  
AFI-07/18 Fundació per a la Investigació de l'Hospital Clínic (INCLIVA) B42229378 63.741,00  
AFI-08/18 Universitat d'Alacant (UA) M9166316L 30.534,00  
 TOTAL 300.000,00  
  
  
  
  
ANNEX II  
Relació d'ajudes no concedides  
  
Expedient Entitat CIF  
AFI-02/18 Fundació de l'Hospital Provincial de Castelló (FHPrCs) G74533748  
AFI-09/18 Universitat de València (UV) J8742299M  
AFI-10/18 Universitat Miguel Hernández (UMH) J2995052K